
20 de milioane de euro "şpagă" la OMS? Plângere penală la DNA 
și Parchetul European împotriva colaboratorului OMS Alexandru 
Rafila 

a 
LS 
lea 


ay 


(images/articole/188514.png) 


ActiveNews se confruntă cu cenzura pe rețele sociale și pe internet. Intraţi direct pe site pentru a ne citi și abonați-vă la buletinul nostru gratuit 
(/inregistrare-newsletter). Dacă doriţi să ne sprijiniți, orice DONAȚIE este binevenită (/sustineactivenews). Doamne, ajută! 


© ascultă articolul 


Deputatul USR, Emanuel Ungureanu, a depus o sesizare oficială la Parchetul European și la Direcția Naţională Anticorupţie cu privire la 
contractul de consultanță, în valoare de 20 de milioane de euro, încheiat de către ministrul PSD al Sănătăţii, Alexandru Rafila, în mod discreționar, 
din fondurile alocate de Uniunea Europeană prin PNRR, transmite Știripesurse (http://www.stiripesurse.ro/breaking-alexandru-rafila-a-fost- 
reclamat-la-parchetul-european-e-acuzat-ca-ar-fi-sifonat-bani-catre-oms_3279891.html). 


Rafila e suspectat de abuz în serviciu 


Contractul, semnat de către Alexandru Rafila cu foștii săi colaboratori de la Organizaţia Mondială a Sănătăţii (OMS), ridică suspiciuni uriașe că a fost 
încheiat prin comiterea unor fapte de abuz în serviciu, delapidare și înșelăciune, arată comunicatul de presă al USR. 


Până acum, în baza contractului de consultanţă încheiat de Rafila și de „locotenentul” său Alexandru Rogobete, s-au plătit 10 milioane de euro pentru 
servicii de consultanţă. Doar că există instituții în România — precum Autoritatea Naţională pentru Managementul Calităţii în Sănătate, Inspecţia Sanitară de 
Stat, Parlamentul României sau Ministerul Sănătăţii - care au creat deja documente, legi, ordine de ministru, proceduri, care sunt dublate de obiectivele pe 
care ar trebui să le îndeplinească OMS prin contractul de consultanță. 


Mai mult decât atât, Rafila a cerut, prin contractul de consultanţă cu OMS, ca vechii colaboratori să-i transmită locaţiile și căile de acces ale spitalelor din 
România, să construiască criterii de alocare a banilor către nevoile din sistemul sanitar, inclusiv prin Casa Naţională de Asigurări. 


„E clar că Rafila și-a bătut joc de banii din PNRR dăruind, ca din propriul buzunar, 20 de milioane de euro către o instituție care ar fi trebuit, printre altele, să 
îi înveţe pe cei din Ministerul Sănătăţii, până în semestrul IV al anului 2023, unde sunt căile de acces ale spitalelor din România. Nu este asta o imensă 
bătaie de joc față de banii pe care România i-a obținut, cu ajutorul miniștrilor USR, pentru nevoile stringente ale sistemului sanitar, sistem aruncat în haos de 
PSD și PNL?”, declară deputatul USR Emanuel Ungureanu, vicepreședinte al Comisiei pentru Sănătate din Camera Deputaţilor, conform sursei citate. 


Poate cel mai grav lucru din contractul de consultanţă încheiat de Rafila cu OMS este suspiciunea de dublă finanțare: Autoritatea Naţională de Management 
al Calităţii a obținut un contract, tot din fonduri europene, prin care această instituție se obliga să construiască proceduri de evaluare și creștere a 
standardului calității actului medical în sistemul sanitar românesc. 


Ungureanu cere ca EPPO să ancheteze urgent cazul 


„Procurorii Parchetului European ar trebui să investigheze urgent suspiciunile de abuz în serviciu, delapidare și înșelăciune din contractul de consultanță 
încheiat de Rafila cu OMS. Din păcate, există pericolul ca acest dosar să fie îngropat de DNA, sub conducerea lui Voineag, care a omorât dosarul BMW- 
urilor lui lohannis și dosarul de corupţie ce viza doi generali SRI care au comis fapte penale în pandemie”, adaugă deputatul USR Emanuel Ungureanu, 
potrivit sursei menţionate. 

Să ne imaginăm o poveste: Într-o lume oarecare, din ce în ce mai multe persoane încep să se plângă că le doare stomacul. Și atunci vine Georgel cu iniţiativa și zice: - Măi băieți, 
există un medicament, se numește blablaprofen, care-ţi rezolvă durerile instant. 

În urmă cu 63 ani se năștea la Ceruri de pe pământul României George Manu, unul dintre mariile genii românești aproape necunoscute și azi publicului larg, savant anticomunist, 

Personalitatea,_sfințenia și puterea de mărturisire a lui Virgil Maxim sunt cunoscute, atât între camarazii săi, cât și publicului larg. Despre fratele său cel mic, eroul martir Alexandru 
Maxim se cunosc însă prea puține informaţii. 

Vineri seara m-am întors din Târgu Mureș, unde am participat la un eveniment. M-am întors din orașul meu, unde candidează la primărie un prieten drag, unul dintre cei mai buni 
medici de chirurgie cardiovasculară din lume. 

